zum na me vom Outback gseh bini denn ebe uf die zweitaegigi tour gange zu so es paar 'highlights' vom outback... was sich mega glohnt het! es isch zwar mega vill fahre gsi (ca 1500 km), aber das zeigt schomal wie endlos das ganze isch...  usem bus het mer denn gseh das es ganz verschideni landschafte git... so eher steinigi, sandigi, oder au recht grueni... han probiert es paar foeteli usem bus z mache, was eher schwirig gsi isch, darum hets es paar verschwumeni druder, aber eifach zum eu en iidruck  geh... oepis vom beste hanich die rote sand duene gfunde hend mega kuhl usgseh!  mer hend den immerwider mal en stop gmacht bi dene road houses, zum tanke, es glace chaufe und chli umeluege... i eim vo dene road houses bini denn go kamel riite ;-) kamel isch det oepis mega normals... si bruchets eifach als tranzportmittel wills ross noed so geignet isch, mer gseht zwar au roesser, aber noed so vill... im outback gits au oepe 1 million wildi kamel und vill wildi roesser... will d luet eifach mal ab und  zue eis freiglah hend und denn hends sich usbreitet.  denn simmer zersch bim kings canyon acho, und sind det chli go umelaufe, isch mega iidrueklich... sind eifach so riisigi waend wo usgsehnd als wuereds eifach zum bode uscho... mer hend ja i de schwiiz vill hoecheri berge, aber det gsehts irgendwie so us als wuereds zum nuet uscho... isch schwirig zum erchlere...  und wueki die orangi farb, ich han bi de foeteli keis einzigs bearbeited, das isch also di echti farb!  ich han au muese  feschtschtele das es paar vo dene foeteli womer gseht vo dene sache bearbeited sind, es isch noed kitschig orange, aber ebe doch gnueg das mer gseht dases e farb het...  denn simmer zum uluru gange und hend det uebernachted i some camp, mir hend aber d de schlafsack gna und dusse gschlafe, ich han na nie so vill sterne gse!! ;-)  denn simer fuer de sune ufgang zum uluru gange und sind rundumegloffe will de climb zuegsi isch ufgrund vo extreme hitz (sind hend z vill tourischte gha wo ohmechtig worde sind  weg de hitz)  de uluru isch findi wueki recht iidrueklich, noed so wemer en vo wiitem aluegt aber vo naech ischs mega kuhl! es isch ebe vill hoecher als mer denkt (350 meter hoech und zum rundumelaufe 9,5 km...) und het die schoene strukture im stei...  d foeteli seged meh, aber au noed wueki alles, all die sache sind meg schwirig gsi zum foetele.. will s iidruekliche isch wemer naech a de hoeche wend isch, und das chamer eifach noed foetele...  und denn de letschti stop isch gsi d kata  tjuta (das isch Aboriginal und heisst 'many heads') und es gseht wueki chli so us, eifach riisigi choepf... de hoechsti isch 540 m hoech! aso au wider gigantisch... es isch e asamlig vo 36 grosse stei, will das aber fuer d aborignals na heiliger isch als de uluru, hemmer nur choene bi de erschte paar chli go inelaufe...  susch wie scho gseit isch di meisti ziit fahre gsi, zum feister usluege... mer hend recht vill tier gse; zwei grossi kaenguru, denn de thorny devil (das isch die stacheligi eidechse) de  tourfuerer het gseit das mer de also nur ganz selte gseht... er heg en scho es halbs jahr nueme gseh... den en emu, wildi roesser, grossi adler wo ad strass choemed go di tote tier esse, en dingo (aber nur en zame bime roadhouse)...  denn hani ja im album alice springs na s foeteli vo de ziitig ineta wo so en bus abfacklet isch... das isch en andere bus gsi vo dere organisation wo ich gange bin, isch uf de gliiche tour gsi, nur oepe 100 km weg vo eus, mir hend denn de grossi schwarzi punkt uf de strass  gseh... d passagier hend kamaras, paess, chleider alles verlore... und natuerlich en rechte schock gha... denn hends muese e stund warte bis oeper verbii cho isch zum denn per funk (di meiste autos hend det funk) d fuerwehr pstelle will det het mer kei empfang oder so...  mir hend ufem heiweg nur es redli muese wechsle... was oepe en 2 stunde halt gsi isch...  isch also e kuhl abentuer gsi...  denn am letschte tag het d ana neum muese schaffe (si het uf alice springs muese fuer ihri arbet) und  denn bini mit ihre na zu dem simpsons gap gfrahre, isch so en spalt i sonere bergchetti, recht kuhl!  ja das isch das ganze so im churzbeschriib wo au scho recht lang usgfalle isch ;-) aber ebe ich han e mega kuhli ziit gha det!